Diari Oficial de la Generalitat Valenciana


Sumari del DOGV 5035, del 24-06-2005 (2005/7248)

Informació pública de l'alternativa tècnica de programa d'actuació integrada corresponent a la unitat d'execució l'Enramada.
----------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7248


Organisme emissor
:   Zyssa Urbanizacion la Enramada, SL

Tipus de document
:   Anunci

Informació pública de l'alternativa tècnica de programa d'actuació integrada corresponent a la unitat d'execució l'Enramada. [2005/M7248]
  
Zyssa Urbanización La Enramada SL, en virtut de les facultats que li conferix l'article 48.1 C) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública l'alternativa tècnica de programa d'actuació integrada, integrada per memòria, avantprojecte d'urbanització, pla parcial de millora i estudi d'impacte ambiental, document de síntesi de l'estudi d'impacte ambiental; estudi del paisatge; estudi d'acústica i estudi de prospecció arqueològica, tot això corresponent a la unitat d'execució l'Enramada que es correspon amb un conjunt de terrenys pertanyents a la partida de Bovalar, classificats com a SNU pel PG de Castelló de la Plana, a uns 2,5 km a l'oest del nucli urbà de Castelló de la Plana, separats dels terrenys pertanyents a la Universitat Jaume I per l'Autopista AP7.
  
L'alternativa tècnica del programa, amb tota la seua documentació, es troba protocol·litzada a la Notaria de Castelló de la Plana, de María Lourdes Frías Llorens, sítia a la plaça de Cardona Vives, número 10, 12102 Castelló de la Plana. De la mateixa manera, una còpia de la dita alternativa i els documents annexos ha sigut depositada a l'Ajuntament de Castelló de la Plana, identificada com a programa de desenvolupament de l'actuació integrada unitat d'execució l'Enramada-Castelló.
  
Es fa constar, en aplicació de l'article 46.3 de la LRAU, que durant el termini de 20 dies comptats des de la publicació d'este anunci en el Diari Oficial de la Generalitat Valenciana, qualsevol persona podrà comparéixer, en horari d'atenció al públic, en la Notaria expressada per a obtindre informació, pels procediments legals, sobre els documents protocol·litzats.
  
De la mateixa manera es fa constar que es podran consultar a l'Ajuntament de Castelló de la Plana, en horari d'atenció al públic, les actuacions derivades de la documentació depositada en este i presentar davant d'ell, per a la seua incorporació a esta, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Igualment, el present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials i per a aquells que intentada la notificació esta no ha sigut possible. Cosa que se'ls comunica mitjançant el present avís als efectes oportuns.